**** Krajské riaditeľstvo Policajného zboru v Banskej Bystrici

PozorPozor

**920 dopravných nehôd**

**25 usmrtených osôb**

**101 osôb ťažko zranených a 431 osôb ľahko zranených**

**(usmrtených: 16 vodičov a spolujazdcov, 8 chodcov, 1 cyklista)**

Uvedené údaje sú za obdobie od 1. januára do 25. septembra 2016 za Banskobystrický kraj. Alarmujúce čísla, za ktorými sa ukrývajú skutočné ľudské tragédie, ale aj nezodpovedné a riskantné správanie sa na cestách. Dennodenne vodiči motorových vozidiel porušujú pravidlá cestnej premávky, predovšetkým rýchlou a bezohľadnou jazdou, jazdou pod vplyvom alkoholu, riskantným predchádzaním a preceňovaním vlastných schopností, čím ohrozujú nielen seba, ale aj ostatných účastníkov cestnej premávky. Chodci zase podceňujú používanie reflexných prvkov a veľakrát vstupujú na vozovku bez toho aby sa presvedčili, či môžu cez ňu bezpečne prejsť. Z tohto dôvodu:

vyzývame CHODCOV:

* **Používajte reflexné prvky na odeve za zníženej viditeľnosti v obci ako aj mimo obce!**
* Vstupujte na vozovku na miestach na to určených s prihliadnutím na vzdialenosť a rýchlosť prichádzajúcich vozidiel!

vyzývame vodičov motorových vozidiel:

* **Dodržiavajte maximálnu povolenú rýchlosť** a prispôsobte jazdu svojim schopnostiam, stavu a povahe vozovky!
* **Nikdy pred jazdou alebo počas jazdy nepožívajte alkoholické nápoje**, ani iné návykové látky!
* **Neriskujte zbytočne pri predchádzaní** na nebezpečných a neprehľadných miestach!
* Používajte bezpečnostné pásy! Za volantom netelefonujte!
* **Nepreceňujte svoje schopnosti, zvlášť ak Vám chýba dostatočná prax!**
* Predvídajte! Zvlášť ak sa na ceste pohybujú chodci a cyklisti.
* **Dodržiavajte medzi vozidlami bezpečnú vzdialenosť, obzvlášť v jesennom a zimnom období**, kedy môže byť vozovka už zradná (napadané lístie, námraza, sneh na ceste)!